Ubung Kaja, Dénpasar Utara, Dénpasar

Désa Ubung Kaja (aksara Bali: ᬉᬩᬸᬂᬓᬚ) inggih punika silih tunggil désa dinas sané magenah ring wewidangan Dénpasar Utara, Kota Dénpasar, Propinsi Bali, Indonésia. Désa niki sadurungnyane tasih magabung sareng kelurahan Ubung sané kasengguh désa Ubung, lantas kasepih mawit dasar Surat Keputusan Gubernur Kepala Daérah Tingkat I Bali tanggal 1 April 1980 Nomor : 7/Pem/IIa/2-57/-80 indik penetapan Désa-Désa Persiapan dalam wilayah Kota Administratif Denpasar.

Pamréntahan Désa Ubung sadurung NICA warsa 1942 kaprentah olih I Madé Ubud saking Désa Kesiman sané ngjabat dados perbekel ngantos warsa 1942. Perbekel kawantu olih dadua kelihan dinas, inggih punika: I Madé Nugra dados Kelihan Dinas Ubung miwah I Madé Kuwis dados Kelihan Dinas Petangan. Saking warsa 1942, pamrentahan Ubung kalanturang olih I Wayan Ngardi sané magenah ring désa Ubung nganti warsa 1950.

 Lelintihan 
Ring pamahbahné Désa Ubung kadiri antuk 10 Banjar Adat olih krama irika kaaranin Dauh Tukad Badung. Selanturnyané, saking warsa 1951, Désa Ubung manados 17 Banjar Adat, mawinan panambahan 7 Banjar Adat punika: Banjar Binoh Kaja, Banjar Binoh Kelod, Banjar Dauh Kutuh, Banjar Pohgading, Banjar Anyar-Anyar, Banjar Batu Mekaem, miwah Banjar Tulang Ampyang sané sadurungné wagian saking Désa Peguyangan. Yadiastun katambahin Banjar Adat menawi Désa Ubung kantun kawagi antuk kalih Désa Adat punika: Désa Adat Ubung miwah Désa Adat Pohgading. Ring Kaputusan Gubernur Kepala Daérah Tingkat I Bali pinanggal 1 April 1980 Nomor:7/Pem/IIa/2-57/1980 indik panetapan désa-désa Patakian ring Wewidangan Kota Administratip Dénpasar, saking punika, Désa Ubung kakepah manados kalih punika: Désa Ubung Induk (selanturné dados Kalurahan Ubung) miwah désa Persiapan Ubung Kaja (selanturné dados Désa Ubung Kaja).

 Pamréntahan 
 Désa Dinas 
Wewidangan Désa Ubung Kaja madué nem welas dusun utawi banjar dinas, inggih punika:

 Dusun Binoh Kelod
 Dusun Binoh Kaja
 Dusun Dharma Santi
 Dusun Dauh Kutuh
 Dusun Poh Gading
 Dusun Anyar-anyar
 Dusun Permata Anyar
 Dusun Batumakaem
 Dusun Tegal Kori
 Dusun Tegal Kangin
 Dusun Tegal Kauh
 Dusun Liligundi
 Dusun Umasari
 Dusun Mertagangga
 Dusun Pemangkalan
 Dusun Petangan Gedé

 Désa Adat 
Mawit adat ring Désa Ubung Kaja kawéntenang Désa Pakraman Poh Gading, sané kakepah manados roras banjar adat, inggih punika:

 Banjar Binoh Klod
 Banjar Binoh Kaja
 Banjar Dauh Kutuh
 Banjar Poh Gading
 Banjar Anyar Anyar
 Banjar Tulang Ampian
 Banjar Batu Mekaem
 Banjar Tegal Kangin
 Banjar Tegal Kauh
 Banjar Lili Gundi
 Banjar Pemangkalan
 Banjar Petangan Gedé

Cutetan

Démograpi
Ring warsa 2016, akéh krama ring désa Ubung Kaja kirang langkung wénten 32.792 diri, kapah antuk 17.043 lanang miwah 15.749 istri, taler tingkat sex rasionyané kirang langkung 108.

Subak
Subak ring wewidangan Désa Ubung Kaja wantah wénten kalih, inggih punika Subak Pakél miwah Subak Petangan, jangkep antuk pekaséh, prajuru, awig-awig, balé subak, pura subak miwah ulunsuwi.

Pustaka

Pranala jaba
  Situs Resmi Provinsi Bali 
  Badan Pusat Statistik Provinsi Bali
  Situs Resmi Kota Dénpasar 
  Badan Pusat Statistik Kota Dénpasar
  Situs Resmi Désa Ubung Kaja 
cutetan: URL dados kauahin/ilang. Yening URL nenten aktip, ngiring kaapus saking lis.

Kategori:Désa ring Kota Dénpasar
Kategori:Dénpasar Utara, Dénpasar